Прыродзе і народным рамёствам Беларусі, гісторыі роднага краю былі прысвечаны іншыя дні ў школьным лагеры. Выхаванцы наведалі майстар-класы ў Цэнтры творчасці дзяцей і моладзі, кінатэатр, школьны музей. Вучні пазнаёміліся з беларускімі народнымі танцамі, беларускімі гульнямі, больш даведаліся пра замкі, размешчаныя на тэрыторыі нашай краіны. Акрамя таго, дзеці паўдзельнічалі ў майстар-класе па вырабе народнай цацкі “Зайчык на пальчык”. Усіх мерапрыемстваў і не пералічыць — праграма лагера была насычанай і разнастайнай.